Železničná trať Nové Zámky – Komárom

Železničná trať Nové Zámky – Komárom (v cestovnom poriadku pre verejnosť označená ako železničná trať číslo 135) je železničná trať na Slovensku, ktorá spája Nové Zámky a maďarské pohraničné mesto Komárom cez Komárno. 

 Dejiny 
Komárno ako dôležitý prístav na Dunaji bol na uhorskú železnicu napojený traťou z Bratislavy 17. novembra 1896. Rozvoj dopravy si v roku 1910 vyžiadal vybudovanie lokálnej trate do Nových Zámkov, kadiaľ viedla významná spojnica Viedeň – Bratislava – Budapešť. Úsek prekonával mostom Dunaj a končil v maďarskom Komárome.

V tomto roku sa v meste vybudovala aj nová železničná stanica, vzdialená od pôvodnej asi 150 m, ktorá 10. mája 1910 privítala prvých cestujúcich.

Na trati bola 24. mája 1972 dokončená elektrifikácia a v súčasnosti slúži najmä na prímestskú a nákladnú dopravu.

 Zastávky na trati  
 Nové Zámky – križovatka s traťou 130 (Bratislava – Štúrovo), 140 (N. Zámky – Prievidza), 150 (N. Zámky – Zvolen) a 151 (N. Zámky – Zlaté Moravce)
 Bajč 
 Hurbanovo
 Chotín
 Komárno zriaďovacia stanica, zostava a rozraďovanie nákladných vlakov, odovzdaná v r. 1994, prevádzka ukončená v r. 2009.
 Komárno – križovatka s traťou 131 (Bratislava – Komárno)
 hraničný prechod  a 
 Komárom – napojenie na MÁV

 Pozri aj 
 Zoznam železničných tratí na Slovensku
 Dejiny železníc na Slovensku

 Iné projekty 

 Externé odkazy 
 ŽSR cestovné poriadky podľa trate

 Zdroj 
 www.vlaky.net

Nové Zámky – Komárom
Kategória:Doprava v okrese Nové Zámky
Kategória:Doprava v okrese Komárno
Kategória:Železničné trate v Maďarsku
Kategória:Doprava v Komárňansko-ostrihomskej župe